Divorzio
Material: papyrus
Place: Antinoites
Categories: Vertrag
Scheidung
βασιλείας καὶ ὑπατείας τοῦ θειοτάτου ἡμῶν δεσπότου Φλα Ἰουστίνου τοῦ αἰωνίου 
Αὐγο Αὐτοκράτορος ἔτους τετάρτου Θὸθ ὀγδόῃ τρίτης ἰνδ ἐν Ἀντι πόλει τῇ λαμπρο. 
 ταύτην τίθενται καὶ ποιοῦνται πρὸς ἀλλήλους τὴν  κοινὴν 
ὁμολογίαν τῆς δισσῆς ὁμοτύπου γραφείσης ἀποζυγῆς καὶ   
τοῦ ῥεπουδίου ἐκ μὲν τοῦ ἑνὸς μέρους Αὐρηλία Ἀμαρεσία θυγάτηρ Προουτος 
τοῦ πραγματευτοῦ ἐκ μητρὸς Φανείας ὁρμωμένη ἀπὸ ταύτης τῆς καλλιπόλ Ἀντινοέων 
ἐκ δὲ θατέρου μέρους Αὐρήλιος Θεόδωρος υἱὸς Γεωργίου ἐκ μητρὸς Νόννας μίσθιος 
μάγκιψ ὁρμώμενος ἀπὸ τῆς αὐτῆς Ἀντι πόλ ἀλλήλοις τὰ ἐφεξῆς ἐπὶ λέξεως οὕτως· 
πρώην συνήφθημεν ἀλλήλοις πρὸς γάμου καὶ βίου κοινωνίαν ἐπὶ χρησταῖς 
ἐλπίσι καὶ τέκνων γνησίων ἀγαθῇ σπορᾷ οἰόμενοι  ἀλλήλων ἐκτελέσαι 
εἰρηνικὸν σεμνὸν συνοικέσιον ἐφʼ ὅλον τὸν τῆς ἐξ ἀμφοῖν ζωῆς χρόνον· ἐκ τὲ 
τῶν ἐναντίων οὐκ ἴσμεν πόθεν παρὰ προσδοκίαν ἐκ σκαιοῦ πονηροῦ δαίμονος 
π[ε]πόνθαμεν ἐπεμβρίσαντος ἡμᾶς τοῦ ἀπʼ ἀλλήλων χωρισθῆναι· κατὰ τοῦτο 
εἰς τὸ παρὸν ῥεπούδιον ἐληλύθαμεν τοίνυν ὁμολογοῦντες μηδένα λόγον ἔχειν μήτε ἕξειν 
πρὸς ἀλλήλους ἀπεντεῦθεν ἤδη τοῦ λοιποῦ περὶ οἱουδήποτε πράγματος ἐγγράφο ἢ ἀγράφου 
ἀκρίτου ἢ κεκριμένου μήτε περὶ γάμου συναφείας καὶ τούτου ἕδνων καὶ προικῴων 
καὶ ἀναλω[μ]άτων γάμου μήτε μὴν περὶ σκευῶν συνεισηνεγμένων ἀλλήλοις παρʼ ἀλλήλω 
μήτε περὶ ἄλλου τινὸς πώποτε πράγματος τὸ σύνολον, ἀλλὰ καὶ παραχωρῶ ἐγὼ ἀπεντεῦθεν 
[ὁ] προγεγραμμένος Θεόδωρος τοῖς κοινο[ῖ]ς γενομένοις μετʼ ἀλλήλων μέχρι τῆς δεῦρο 
[τέκ]νοις ἅμα [τ]ῷ ἐν γαστρὶ βρέφει τὴν οἰκητικήν μου οἰκίαν μετὰ παντὸς αὐτῆς τοῦ δικαίου 
[καὶ] τῶν ἐν αὐτ[ῇ προσ]ηκόντων μοι [πρ]αγμάτων παρὲξ τῆς στρώμνης μου καὶ τῶν ἐμῶν 
[ἐσ]θημάτων καὶ ὁμολογοῦμεν ἐξ[εῖν]αι ἑκατέρῳ μέρει ἡμῶν ἡμίκα ἐὰν βουληθείη ἑτέρῳ 
γάμῳ ὁμιλῆσαι ἀκολύτως καὶ ἀνεγκλήτως ἐπάναγκες, μὴ δυναμένου τινὸς ἡμῶν καθʼ οἱον
δήποτε τρόπ[ο]ν ἢ χρόνον ἢ τόπον ἐξ [οἱ]ασδήποτε αἰτίας ἐνάξαι τῷ ἑτέρῳ ἐν δικαστηρίῳ οἱω
δήποτε ἢ ἐκ[τὸ]ς δικαστηρίου περί τινος πράγματος τὸ σύνολον διὰ τὸ ἡμᾶς ἐντεῦθεν ἤδη 
 πρὸς ἀλλήλους καὶ διαλελύσθαι ἐντόνως καὶ τελείως [κ]αὶ εἰ τολμήσει τις 
ἐξ ἡμῶν ἐνάξαι τῷ ἑτέρῳ παρέξει λόγῳ προστίμου χρυσοῦ νομίσμτ ἓξ  εὔσταθμα μετὰ καὶ τοῦ 
αὐτὸν ἄκοντα ἐμμεῖναι πᾶσι τοῖς προγεγραμμένοις ἐφʼ οἷς ἐρωτηθέντες ὡμολογήσαμεν.